Cum se simte Simona Halep, după ce a fost infectată cu coronavirus. Vești noi despre starea sportivei.
Simona Halep a anunțat sâmbătă pe contul ei de Twitter că s-a infectat cu noul coronavirus. Antrenorul Simonei Halep: Are simptome medii și sper să se refacă cât mai repede.
Simona Halep are simptome medii, spune Artemon Apostu-Efremov, unul dintre antrenorii tenismenei, care speră ca sportiva să se refacă cât mai repede.Artemon Apostu-Efremov a vorbit despre starea de sănătate a sportivei, la Digi Sport.Artemon Apostu-Efremov: "Simona e în neregulă, s-a autoizolat, are simptome medii și sper să se refacă cât mai repede. Am fost destul de surprins, pentru că Simona e destul de atentă, grijulie, tot timpul a respectat măsurile, însă, după cum vedem, este acest nou de val de COVID-19 și nu știu când și de unde a luat. Nici ea nu știe. E o realitate cu care trebuie să ne confruntăm și sper că vom trece cu bine prin asta. Nu cred că sunt chestii pe care le poți controla. O luăm ca atare. Nu ne gândim că e ceva negativ sau pozitiv, e o realitate. Important e să treacă cât mai repede și cât mai bine peste acest virus. Apoi, vom începe pregătirea, când va fi gata“.